proxectonos/corpus_dominio_legal_administrativo_tmp huggingface dataset:
RESOLUCIÓN do 17 de outubro de 2011, da Dirección Xeral de Xustiza, pola que se fan públicas as listaxes provisionais das solicitudes admitidas e excluídas dos programas correspondentes ás axudas do fondo de acción social do ano 2011 para o persoal ao servizo da Administración de xustiza con destino na Comunidade Autónoma de Galicia.
Consellería de Presidencia, Administracións Públicas e Xustiza — III. Outras disposicións — 25/10/2011

De conformidade co establecido no punto 6 (procedemento) das condicións xerais da convocatoria do programa de acción social do ano 2011 para o persoal ao servizo da Administración de xustiza con destino na Comunidade Autónoma de Galicia, á cal se lle deu publicidade por medio da Resolución do 10 de xuño de 2011, da Dirección Xeral de Xustiza, publicada no
Diario Oficial de Galicia
n.º 126, do 1 de xullo, esta dirección xeral
Primeiro. Facer públicas as listaxes provisionais das solicitudes admitidas e excluídas dos programas I (axuda fillos e estudos fillos) e II (axuda estudos funcionarios) nas páxinas web: http://www.intranetxustiza.xunta.es e http://cpapx.xunta.es/accion-social
En aplicación da Lei orgánica de protección de datos de carácter persoal, a admisión ou a exclusión dos solicitantes dos programas III (axuda discapacidades) e IV (axuda por celiaquía, intolerancia á lactosa e crohn) comunicarase persoalmente aos interesados.
Segundo. Os/as solicitantes destes programas poderán formular alegacións no prazo de 15 días naturais a partir do seguinte ao da publicación desta resolución no
Diario Oficial de Galicia
, de acordo co establecido no artigo 71 da Lei 30/1992, do 26 de novembro, de réxime xurídico das administracións públicas e do procedemento administrativo común, e no devandito punto 6 do acordo sobre criterios de repartición do fondo de acción social para o exercicio 2011. A presentación da documentación cómpre facela nos rexistros xerais dos órganos administrativos establecidos no artigo 38 da mencionada Lei 30/1992, e dirixilos á Dirección Xeral de Xustiza da Consellería de Presidencia, Administracións Públicas e Xustiza (praza de Europa, 5A, 4.º, polígono das Fontiñas, 15781 Santiago de Compostela).
Santiago de Compostela, 17 de outubro de 2011.
RESOLUCIÓN do 4 de outubro de 2011 pola que se lles dá publicidade aos convenios de colaboración subscritos polo Instituto Galego da Vivenda e Solo no segundo cuadrimestre do ano 2011.
Instituto Galego da Vivenda e Solo — III. Outras disposicións — 20/10/2011

O artigo 11 da Lei 4/2006, do 30 de xuño, de transparencia e boas prácticas na Administración pública galega impón a cada Consellería da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no segundo cuadrimestre do ano 2011.
En consecuencia, e para darlle cumprimento a esa obriga,
Artigo único.
Darlle publicidade á relación dos convenios subscritos polo Instituto Galego da Vivenda e Solo (IGVS) nos meses de maio, xuño, xullo e agosto do ano 2011, que se incorpora como anexo a esta resolución.
Santiago de Compostela, 4 de outubro de 2011.
ORDE do 29 de setembro de 2011 pola que se deixa sen efecto a Orde do 31 de decembro de 2010 pola que se establecen as bases reguladoras para a concesión de axudas aos concellos e outras entidades locais de Galicia para a realización de actividades de promoción e fomento do cooperativismo, e se procede á súa convocatoria para o ano 2011.
Consellería de Traballo e Benestar — III. Outras disposicións — 20/10/2011

O 21 de xaneiro de 2011 publicouse no Diario Oficial de Galicia, número 14, a Orde do 31 de decembro de 2010 pola que se establecen as bases reguladoras para a concesión de axudas aos concellos e outras entidades locais de Galicia para a realización de actividades de promoción e fomento do cooperativismo, e se procede á súa convocatoria para o ano 2011.
A política orzamentaria, que implica o necesario equilibrio entre ingresos e gastos, exixe nestes momentos efectuar un axuste nos créditos inicialmente asignados aos diferentes centros de gasto que conforman os orzamentos da Comunidade Autónoma de Galicia.
Por outro lado, o artigo 57 do Decreto lexislativo 1/1999, do 7 de outubro, polo que se aproba o texto refundido da Lei de réxime financeiro e orzamentario de Galicia establece que non poderán adquirirse compromisos de gastos por contía superior ao importe dos créditos que figuren nos estados de gastos.
Ao abeiro do sinalado nos parágrafos anteriores, cómpre deixar sen efecto esta convocatoria de axudas, co obxectivo de cumprir a normativa en materia de estabilidade orzamentaria e déficit público.
Así pois, de acordo co exposto e co establecido na Lei 9/2007, do 13 de xuño, de subvencións de Galicia, no Decreto 11/2009, do 8 de xaneiro, polo que se aproba o seu regulamento, así como nos preceptos básicos da Lei 38/2003, do 17 de novembro, xeral de subvencións e no Real decreto 887/2006, do 21 de xullo, polo que se aproba o Regulamento xeral de subvencións, e en virtude das atribucións que me foron conferidas,
Artigo único.
Déixase sen efecto a Orde do 31 de decembro de 2010 pola que se establecen as bases reguladoras para a concesión de axudas aos concellos e outras entidades locais de Galicia para a realización de actividades de promoción e fomento do cooperativismo, e se procede á súa convocatoria para o ano 2011.
Contra esta orde, que esgota a vía administrativa, poderá interpoñerse recurso potestativo de reposición no prazo dun mes, contado a partir do día seguinte ao da súa publicación no Diario Oficial de Galicia, ante a conselleira de Traballo e Benestar, ou directamente recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses, contados a partir do día seguinte ao da súa publicación no Diario Oficial de Galicia.
Disposición derradeira.
Esta orde entrará en vigor o día da súa publicación no Diario Oficial de Galicia.
Santiago de Compostela, 29 de setembro de 2011.
ORDE do 6 de outubro de 2011 pola que se modifica a Orde do 25 de maio de 2005 pola que se regula a composición, organización e funcionamento do Consello Asesor do Sistema Sanitario de Galicia.
Consellería de Sanidade — I. Disposicións xerais — 27/10/2011

O Consello Asesor do Sistema Público de Saúde de Galicia defínese como o órgano non colexiado superior de consulta e asesoramento da Consellería de Sanidade, directamente dependente da/o titular desta, que estará integrado maioritariamente por profesionais do Sistema Público de Saúde de Galicia.
A Orde do 25 de maio de 2005 regula a súa composición, organización e funcionamento, establecendo que estará constituído por un máximo de quince membros, nomeados por Orde da conselleira de Sanidade do 24 de xuño de 2009 entre profesionais do sistema sanitario galego e persoas de recoñecida competencia relacionadas coa actividade científica ou técnica nos eidos da saúde pública, a asistencia sanitaria, a docencia, a formación e a investigación.
Coa finalidade de incluír nesta composición o persoal nomeado emérito como consecuencia da súa traxectoria especialmente distinguida na asistencia, na docencia ou na investigación sanitaria, aproveitando desa forma a experiencia e os coñecementos adquiridos durante a súa vida laboral, cómpre modificar o artigo 2 da Orde do 25 de maio de 2005 e incrementar o número de membros do Consello Asesor, que pasan dun máximo de quince a un máximo de vinte.
De acordo co disposto no artigo 78.2 da Lei 8/2008, do 10 de xullo, de saúde de Galicia, e no uso das facultades que me confiren o artigo 38 da Lei 1/1983, do 22 de febreiro, reguladora da Xunta e da súa Presidencia, modificada pola Lei 11/1988, do 20 de outubro,
Artigo único. Modifícase o punto 1 do artigo  2 da Orde do 25 de maio de 2005, pola que se regula a composición, organización e funcionamento do Consello Asesor do Sistema Sanitario de Galicia, que queda redactado como segue:
«Artigo 2. Composición.
1. O Consello Asesor do Sistema Sanitario de Galicia estará constituído por un máximo de vinte (20) membros, escollidos entre profesionais do sistema sanitario galego e persoas de recoñecida competencia relacionados coa actividade científica ou técnica nos eidos da saúde pública, a asistencia sanitaria, a docencia, a formación e a investigación».
Disposición derradeira.
Esta orde entrará en vigor o mesmo día da súa publicación no
Diario Oficial de Galicia.
Santiago de Compostela, 6 de outubro de 2011.
CORRECCIÓN de erros. Resolución do 13 de outubro de 2011, da Secretaría Xeral da Igualdade, pola que se resolven as solicitudes de axudas e subvencións a entidades de iniciativa social sen ánimo de lucro para programas para mulleres e recursos integrais para xestantes e lactantes, convocadas pola Resolución do 10 de maio de 2011 e cofinanciadas polo Fondo Social Europeo.
Consellería de Presidencia, Administracións Públicas e Xustiza — III. Outras disposicións — 27/10/2011

Advertido erro no anexo I da mencionada resolución, publicada no
Diario Oficial de Galicia
do 17 de outubro de 2011, procede realizar a seguinte corrección:
– Na páxina 30326, no anexo I, expediente número SI427A 2011/000023-0, solicitante:
Fundación Universidade da Coruña
; NIF: G15597289, onde di: «Art. 4.1.b) incentivo 18.000», debe dicir: «Art. 4.1.b) incentivo 10.000», e onde di: «Art. 4.1.c) subvención 10.000», debe dicir: «Art. 4.1.c) subvención 18.000».
RESOLUCIÓN do 14 de outubro de 2011 pola que se adxudican as bolsas para estadías de investigación no estranxeiro e en centros españois fóra de Galicia, reguladas na Orde do 9 de agosto de 2011 (DOG n.º 166, do 31 de agosto) pola que se convocan as axudas para estadías correspondentes a investigadores contratados ao abeiro do Programa Ángeles Alvariño en centros de investigación alleos ao Sistema Universitario de Galicia (SUG), financiables polo Fondo Social Europeo (FSE), no marco do Programa operativo FSE Galicia 2007-2013.
Consellería de Economía e Industria — III. Outras disposicións — 27/10/2011

A Orde da Consellería de Economía e Industria do 9 de agosto de 2011 (DOG n.º 166, do 31 de agosto) aproba as bases que rexerán a convocatoria de bolsas para estadías correspondentes a investigadores contratados ao abeiro do Programa Ángeles Alvariño para o ano 2011.
No artigo 2 (Requisitos dos solicitantes e duración máxima da estadía) do anexo I da mencionada orde de convocatoria determínanse os requisitos que deberán cumprir os candidatos ás axudas correspondentes ao programa de bolsas para estadías de investigación no estranxeiro e en centros españois fóra de Galicia. Pola súa banda, no artigo 7 (Avaliación e selección das solicitudes) do dito anexo I establécese que a avaliación das solicitudes admitidas a fará a comisión de selección indicada no artigo 9 das bases xerais da orde de referencia, conforme os criterios de selección establecidos no artigo 7 do anexo I.
Na súa virtude e atendendo á proposta elaborada en sesión que tivo lugar o 11 de outubro de 2011 pola comisión de selección establecida no artigo 9 das bases xerais da Orde do 9 de agosto de 2011, esta consellería
Primeiro. Conceder as bolsas para estadías de investigación no estranxeiro e en centros españois fóra de Galicia aos solicitantes que se relacionan no anexo I da presente resolución, para a realización de investigación nos destinos que se sinalan, durante o período de tempo e na contía que se indican en cada caso.
Segundo. As axudas concedidas que se financian con cargo á aplicación orzamentaria 08.02.561A.480.1 dos orzamentos xerais da Comunidade Autónoma de Galicia para o ano 2011 correspóndense coa distribución que se indica na táboa seguinte:
Terceiro. Todas as solicitudes para as que se propón o seu financiamento cumpren os requisitos establecidos nas correspondentes bases da convocatoria.
Cuarto. Os beneficiarios, en relación coa compatibilidade ou incompatibilidade con outras axudas, ingresos ou recursos para a mesma finalidade, e cos prazos e forma de xustificación do cumprimento da finalidade para a cal se concede a bolsa, ateranse ao disposto nos artigos 12 e seguintes das bases da orde de convocatoria, así como ao disposto nos artigos 9 e 10 do anexo I da mencionada orde sobre xustificación e aceptación da bolsa e pagamento.
Santiago de Compostela, 14 de outubro de 2011.
RESOLUCIÓN do 9 de setembro de 2011 pola que se modifica o ficheiro de datos de carácter persoal número 5, denominado Xestión de usuarios da biblioteca.
Universidade de Santiago de Compostela — III. Outras disposicións — 26/10/2011

A disposición adicional segunda, 2, da Lei orgánica 15/1999, do 13 de decembro, de protección de datos de carácter persoal (BOE n.º 298, do 14 de decembro), especifica que a creación ou modificación dos ficheiros das administracións públicas só poderá facerse mediante a disposición xeral correspondente.
A Universidade de Santiago de Compostela (USC) aprobou a regulación dos seus ficheiros para a súa adecuación á LOPD mediante Resolución do 24 de xuño de 2002, entre os que figuraba o ficheiro n.º 5 «xestión de usuarios da biblioteca».
Desde a publicación deste ficheiro se produciron modificacións na normativa de protección de datos, en particular sobre as medidas de seguridade e se modificaron e se van modificar diversos procesos de traballo que aconsellan unha modificación puntual do ficheiro aprobado no seu día.
Na súa virtude, e co fin de dar cumprimento ao mandato legal do artigo 20 da LOPD, sobre creación ou modificación de ficheiros que conteñan datos de carácter persoal xestionados pola Universidade de Santiago de Compostela, e de lles asegurar aos administrados o exercicio dos seus lexítimos dereitos,
Primeiro. Modifícase o ficheiro de datos de carácter persoal n.º 5, denominado Xestión de usuarios da biblioteca aprobado pola Resolución reitoral do 24 de xuño de 2002 (
Diario Oficial de Galicia
do 9 de agosto).
A súa descrición contense no anexo desta resolución, indicando o nivel de medidas de seguridade, en aplicación do Real decreto 1720/2007, do 21 de decembro, polo que se aproba o regulamento de desenvolvemento da Lei orgánica 15/1999, do 13 de decembro, de protección de datos de carácter persoal.
Segundo. O ficheiro que se indica no anexo rexerase polas disposicións xerais e instrucións que se detallen e estará sometido, en todo caso, ás normas legais e aos regulamentos de superior rango que lle sexan aplicables.
Terceiro. A aprobación desta resolución non supón a supresión de ningún ficheiro de datos de carácter persoal, polo que non é necesaria a aplicación do disposto no artigo 20.3.º da LOPD.
Cuarto. Ademais do establecido no anexo, poderanse realizar cesións sempre que así se recolla nunha norma ou para os efectos de lles remitir datos aos servizos estatísticos, tanto estatais como da comunidade autónoma, para o desenvolvemento das funcións propias destes servizos ou entidades e cos límites establecidos na lei.
Quinto. Esta resolución entrará en vigor o día seguinte ao da súa publicación no
Diario Oficial de Galicia
.
Santiago de Compostela, 9 de setembro de 2011.
CORRECCIÓN de erros. Resolución do 29 de setembro de 2011 pola que se fan públicos os premios da III Edición ás iniciativas para o fomento da creatividade aplicada.
Instituto Galego de Promoción Económica — III. Outras disposicións — 26/10/2011

Advertidos erros na referida resolución, publicada no DOG núm. 196, do 13 de outubro de 2011, procede facer a seguinte corrección:
– Na páxina 30081, no destinatario das iniciativas que acadaron a fase I, onde di: «María Fernández Varela», debe dicir: «María José Fernández Varela».
RESOLUCIÓN do 7 de outubro de 2011 pola que se procede á publicación das subvencións concedidas a entidades xuvenís de ámbito autonómico (asociacións xuvenís, entidades prestadoras de servizos á xuventude e as súas respectivas federacións) e a grupos informais de mozos e mozas, en virtude da Orde do 30 de decembro de 2010 pola que se establecen as bases que rexen as axudas enmarcadas no programa Iniciativa Xove.
Consellería de Traballo e Benestar — III. Outras disposicións — 26/10/2011

En virtude das competencias da Consellería de Traballo e Benestar, atribuídas polo Decreto 8/2011, do 28 de xaneiro, polo que se fixa a estrutura orgánica das consellerías da Xunta de Galicia e o Decreto 335/2009, do 11 de xuño, modificado polo Decreto 9/2011, do 20 de xaneiro, polo que se establece a estrutura orgánica da Consellería de Traballo e Benestar e de acordo co disposto no artigo 12.4.º da Orde do 30 de decembro de 2010, pola que se establecen as bases que rexen as axudas enmarcadas no programa Iniciativa Xove e no artigo 15.1.º da Lei 9/2007, do 13 de xuño, de subvencións de Galicia, procédese á publicación das subvencións concedidas a entidades xuvenís de ámbito autonómico, (asociacións xuvenís, entidades prestadoras de servizos á xuventude e as súas respectivas federacións) e a grupos informais de mozos e mozas, para a realización de proxectos de iniciativa xuvenil, mediante Resolución do 24 de xuño de 2011, do director xeral de Xuventude e Voluntariado, por delegación da conselleira de Traballo e Benestar, segundo o disposto na disposición adicional segunda da Orde do 30 de decembro de 2010. A relación de subvencións concedidas atópase no anexo desta resolución.
Santiago de Compostela, 7 de outubro de 2011.
ORDE do 14 de outubro de 2011 pola que se fai pública a resolución da convocatoria de axudas destinadas ao financiamento dos xuros de préstamos concedidos nas convocatorias dos cursos académicos 2009-2010 ou 2010-2011 ao alumnado universitario galego.
Consellería de Educación e Ordenación Universitaria — III. Outras disposicións — 26/10/2011

Pola Orde do 30 de maio de 2011 (DOG do 15 de xuño), aprobáronse as bases e procedeuse á convocatoria de axudas destinadas ao financiamento dos xuros de préstamos concedidos nas convocatorias dos cursos académicos 2009-2010 ou 2010-2011 ao alumnado universitario galego.
De acordo co establecido no artigo 5 das bases da convocatoria, desde o día 24 de setembro ao 5 de outubro de 2011 expuxéronse as listas provisionais de solicitudes admitidas e excluídas por documentación, e durante ese mesmo prazo os interesados puideron formular reclamacións ou emendar erros e falta de documentación ante a Secretaría Xeral de Universidades.
Transcorrido este prazo, as solicitudes admitidas foron estudadas pola comisión avaliadora nomeada na propia orde de convocatoria.
En consecuencia, de acordo co establecido no artigo 7 das bases da convocatoria e atendendo ao informe-proposta elevado pola citada comisión avaliadora a través da Secretaría Xeral de Universidades, esta consellería
Artigo 1.
Facer pública a relación de beneficiarios das axudas destinadas ao financiamento dos xuros de préstamos concedidos nas convocatorias dos cursos académicos 2009-2010 ou 2010-2011, polas correspondentes entidades bancarias, aos estudantes universitarios que se relacionan no anexo desta orde, sempre que cumpran os requisitos do convenio asinado coas entidades financieras.
Os estudantes que figuran na relación de concedidos como pendentes de entregar o xustificante de matrícula e que, de acordo co establecido no artigo 4.2 a) da orde de convocatoria, presentaron a declaración responsable comprometéndose a entregar o xustificante de matrícula no prazo de dous días a partir do día en que se matriculen, non poderán ser beneficiarios de prórroga mentres non presenten na Secretaría Xeral de Universidades, antes do día 20 de novembro de 2011, o mencionado xustificante. A secretaría xeral entregaralles a correspondente autorización para que a entidade bancaria lles manteña a prórroga.
Artigo 2.
Contra esta orde, que esgota a vía administrativa, os interesados poderán interponer, con carácter potestativo, recurso de reposición ante o conselleiro de Educación e Ordenación Universitaria no prazo dun mes, contado desde o día seguinte ao da súa publicación no DOG, segundo o disposto nos artigos 116 e 117 da Lei 30/1992, de réxime xurídico das administracións públicas e do procedemento administrativo común, ou ben directamente recurso contencioso-administrativo, no prazo de dous meses, ante a Sala do Contencioso-Administrativo do Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 14 de outubro de 2011.
RESOLUCIÓN do 17 de outubro de 2011, da Dirección Xeral de Formación e Colocación, pola que se modifica o horario de realización das probas en competencias clave para acceder ás accións formativas dos novos certificados de profesionalidade de nivel 2 e 3 de cualificación dentro da Formación Profesional para o Emprego.
Consellería de Traballo e Benestar — III. Outras disposicións — 24/10/2011

O 5 de setembro de 2011 publícase a resolución pola que se convocan probas de avaliación en competencias clave para acceder ás accións formativas dos novos certificados de profesionalidade. Debido ao elevado número de persoas inscritas para participar nas probas de avaliación en competencias clave de nivel 2, faise necesario modificar o horario destas probas que vén establecido no anexo II da Resolución do 22 de agosto de 2011 (DOG n.º 169, do 5 de setembro).
Por todo o exposto acórdase modificar o horario das probas e publicar un novo anexo II.
Santiago de Compostela, 17 de outubro de 2011.
Todos os candidatos deberán presentarse media hora antes do inicio das probas en competencia clave para ser chamados por orde alfabética.
RESOLUCIÓN do 22 de setembro de 2011, da Secretaría Xeral Técnica da Consellería de Cultura e Turismo, pola que se dá publicidade aos convenios de colaboración subscritos por esta consellería no segundo cuadrimestre do ano 2011.
Consellería de Cultura e Turismo — III. Outras disposicións — 24/10/2011

O artigo 11 da Lei 4/2006, do 30 de xuño, de transparencia e boas prácticas na Administración pública galega, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no segundo cuadrimestre por esta consellería.
En consecuencia, e para lle dar cumprimento a esa obriga,
Artigo único. Darlle publicidade á relación dos convenios subscritos pola Consellería de Cultura e Turismo nos meses de maio, xuño, xullo e agosto do ano 2011, que se incorpora como anexo a esta resolución.
Santiago de Compostela, 22 de setembro de 2011.
DECRETO 217/2011, do 17 de novembro, polo que se modifica a denominación da Escola Universitaria de Enfermaría da Universidade de Santiago de Compostela.
Consellería de Educación e Ordenación Universitaria — III. Outras disposicións — 29/11/2011

A Lei 11/1989, do 20 de xullo, de ordenación do Sistema Universitario de Galicia, establece o procedemento para a creación e recoñecemento de universidades, centros universitarios e autorización de estudos na Comunidade Autónoma de Galicia.
Tendo en conta que o proceso de adaptación ao Espazo Europeo de Educación Superior non supón só a modificación das titulacións da anterior ordenación das ensinanzas universitarias senón tamén a dos centros en que estas se imparten, neste decreto autorízase a modificación da denominación da Escola Universitaria de Enfermaría da Universidade de Santiago de Compostela, que pasará a denominarse Facultade de Enfermaría para adaptala á estrutura dos novos estudos de grao.
En aplicación do artigo 8.2 da Lei orgánica 6/2001, do 21 de decembro, de universidades modificada pola Lei orgánica 4/2007, do 12 de abril e por proposta do Consello de Goberno da Universidade de Santiago de Compostela, co informe favorable do seu Consello Social e do Consello Galego de Universidades, no exercicio das competencias sinaladas na Lei 2/2003, do 22 de maio, e na Lei 1/1983, do 22 de febreiro, de normas reguladoras da Xunta e da súa Presidencia, por proposta do conselleiro de Educación e Ordenación Universitaria e logo da deliberación do Consello da Xunta de Galicia na súa reunión do dezasete de novembro de dous mil once,
Artigo único. Autorizar a modificación da denominación da Escola Universitaria de Enfermaría do campus de Santiago, da Universidade de Santiago de Compostela, que pasará a denominarse Facultade de Enfermaría.
Disposición derradeira primeira.
Autorízase o conselleiro de Educación e Ordenación Universitaria para que, no ámbito das súas competencias, dite as disposicións necesarias para o desenvolvemento deste decreto.
Disposición derradeira segunda.
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, dezasete de novembro de dous mil once.
RESOLUCIÓN do 21 de novembro de 2011 pola que se lles dá publicidade ás axudas concedidas ao abeiro da Resolución do 3 de maio de 2011, pola que se anuncia a convocatoria pública de subvencións ás industrias culturais para o ano 2011.
Axencia Galega das Industrias Culturais — III. Outras disposicións — 29/11/2011

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 11.A1.432B.770.0 dos orzamentos xerais da Comunidade Autónoma de Galicia do ano 2011 e 2012 (modalidades A, C e F) e 11.A1.432B.470.0 dos orzamentos xerais da Comunidade Autónoma de Galicia do ano 2011 (modalidades B, D e E), convocadas pola Resolución do 3 de maio de 2011, da Axencia Galega das Industrias Culturais (Agadic), pola que se anuncia a convocatoria pública de subvencións ás industrias culturais para o ano 2011 (DOG número 99, do 24 de maio).
Santiago de Compostela, 21 de novembro de 2011.
A. Subvencións á actividade escénica.
A.1. Subvencións a empresas de nova creación.
A.2. Subvencións á produción de espectáculos de pequeno formato.
A.3. Subvencións á produción de espectáculos de mediano formato.
A.5. Subvencións á produción de espectáculos de novas tendencias, contemporáneos ou de autor.
A.6. Subvencións á continuidade a compañías que recibisen no ano 2010 axudas á produción nas modalidades a.1, a.2, a.3, a.4 e a.5, ou mediante convenio de subvención á produción de espectáculos de artes escénicas.
B. Programa crédito-cultura.
C. Subvencións á produción e promoción de traballos discográficos.
D. Subvencións á distribución.
D.1. Subvencións á distribución exterior de espectáculos.
D.2. Subvencións para a asistencia a feiras e mercados culturais.
D.3. Subvencións para a distribución de espectáculos en feira.
E. Subvencións a salas de teatro e artes escénicas de titularidade privada.
F. Subvencións á mellora técnica de estudos de gravación e de salas de música ao vivo.
F.1. Estudos de gravación.
F.2. Salas de música ao vivo.
RESOLUCIÓN do 25 de novembro de 2011, da Dirección Xeral da Función Pública, pola que se anuncia a exposición das listaxes definitivas de axudas aprobadas e denegadas do Fondo de Acción Social do exercicio 2010 para o persoal ao servizo da Administración da Xunta de Galicia.
Consellería de Facenda — III. Outras disposicións — 29/11/2011

De conformidade co establecido na norma 7.3 dos criterios de repartición do Fondo de Acción Social da Xunta de Galicia para o exercicio económico do ano 2010, aprobados polo Consello da Xunta de Galicia do 13 de xaneiro de 2011 e publicados por resolución da Dirección Xeral de Relacións Laborais do 1 de febreiro de 2011 (DOG número 27, do 9 de febreiro), o anuncio de exposición das listaxes definitivas de admitidos e excluídos publicarase no
Diario Oficial de Galicia
.
Dado que nas listaxes preceptivas figuran datos de carácter identificativo, de características persoais, económicos ou de saúde protexidos pola Lei orgánica 15/1995, do 13 de decembro, cuxa publicación pode lesionar o dereito constitucional á intimidade dos/as solicitantes ou dos/as causantes das axudas, cómpre realizar a publicación coas limitacións e reservas establecidas no artigo 61 da Lei 30/1992, do 26 de novembro, de réxime xurídico das administracións públicas e do procedemento administrativo común.
Dando cumprimento ao prescrito, esta dirección xeral, transcorrido o prazo de alegacións previsto no punto segundo da Resolución do 5 de outubro de 2011 (
Diario Oficial de Galicia
número 195, do 11 de outubro) e unha vez concluídos os traballos de revisión das reclamacións presentadas,
Primeiro. Publicar no
Diario Oficial de Galicia
, como anexo a esta resolución, a distribución final da concesión das axudas do fondo de acción social do exercicio 2010.
Segundo. Facer públicas as listaxes definitivas de axudas aprobadas e denegadas do Fondo de Acción Social do exercicio 2010 na páxina web da Dirección Xeral da Función Pública http://funcionpublica.xunta.es/?q=FAS
Para o coñecemento íntegro do acto, os/as solicitantes deberán introducir nos espazos habilitados para o efecto o NIF e máis o código de impresión da súa solicitude.
Terceiro. Contra esta resolución poderán os/as interesados/as interpoñer recurso de alzada perante a conselleira de Facenda no prazo dun mes contado desde o día seguinte ao da data de publicación desta resolución no
Diario Oficial de Galicia
, de acordo co previsto nos artigos 114 e 115 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro.
Santiago de Compostela, 25 de novembro de 2011.
ORDE do 18 de novembro de 2011 pola que se modifica a Orde do 27 de abril de 2010 pola que se establecen as bases reguladoras xerais e a convocatoria para o ano 2010 para a concesión, en réxime de concorrencia competitiva, de axudas a proxectos colectivos de acondicionamento mariño e rexeneración financiados polo Fondo Europeo de Pesca, que permitan mellorar a produtividade dos bancos marisqueiros con problemas de perda de produción e que contribúan de forma sustentable a mellorar a xestión e conservación dos recursos mariños vivos.
Consellería do Mar — III. Outras disposicións — 29/11/2011

O obxecto da Orde do 27 de abril de 2010 é establecer as bases reguladoras xerais para a concesión, en réxime de concorrencia competitiva, de axudas a proxectos colectivos de acondicionamento mariño e rexeneración, financiados polo FEP, que permitan mellorar a produtividade dos bancos marisqueiros con problemas de perda de produción e que contribúan de forma sustentable a mellorar a xestión e conservación dos recursos mariños vivos.
O artigo 24 da citada orde recolle a necesidade de que os beneficiarios das axudas presten garantías para a expedición de anticipos ou pagamentos parciais, nos supostos alí recollidos.
A situación económica de crise que vive actualmente o sector pesqueiro aconsella, de acordo co disposto no artigo 67 do Decreto 11/2009, do 8 de xaneiro, polo que se aproba o regulamento da Lei 9/2007, do 13 de xuño, de subvencións de Galicia, a modificación da citada Orde da Consellería do Mar do 24 de abril de 2010.
Artigo único.
Modificación do número 3 do artigo 24 da Orde do 27 de abril de 2010 pola que se establecen as bases reguladoras xerais e a convocatoria para o ano 2010 para a concesión, en réxime de concorrencia competitiva, de axudas a proxectos colectivos de acondicionamento mariño e rexeneración, financiados polo Fondo Europeo de Pesca, que permitan mellorar a produtividade dos bancos marisqueiros con problemas de perda de produción e que contribúan de forma sustentable a mellorar a xestión e conservación dos recursos mariños vivos, que queda redactado como segue:
«3. A garantía deberá cubrir o 110% do importe dos anticipos ou pagamentos parciais».
Así mesmo, engádese un número 5 do seguinte teor:
«5. Nos supostos establecidos neste artigo, por razóns xustificadas, e por petición da entidade beneficiaria de acordo co previsto nos artigos 65.2 e 67.4 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, o Consello da Xunta de Galicia poderá autorizar a constitución por importe inferior ao establecido no número 3 deste artigo ou eximir da obriga de constituír garantías».
Disposición derradeira.
Esta orde producirá efectos a partir do día seguinte ao da súa publicación no
Diario Oficial de Galicia
.
Santiago de Compostela, 18 de novembro de 2011.
RESOLUCIÓN do 21 de novembro de 2011 pola que se dá publicidade ás axudas concedidas ao abeiro da Resolución do 18 de maio de 2011 pola que se establecen as bases reguladoras para a concesión de subvencións para producións ou coproducións audiovisuais en lingua galega con decidido contido artístico e cultural e se convocan para o ano 2011.
Axencia Galega das Industrias Culturais — III. Outras disposicións — 29/11/2011

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.A1.432B.770.0 dos orzamentos xerais da Comunidade Autónoma de Galicia do ano 2011, 2012, 2013 e 2014, convocadas pola Resolución do 18 de maio de 2011 pola que se establecen as bases reguladoras para a concesión de subvencións para producións ou coproducións audiovisuais en lingua galega con decidido contido artístico e cultural e se convocan para o ano 2011 (DOG núm 103, do 30 de maio).
Santiago de Compostela, 21 de novembro de 2011.
RESOLUCIÓN do 4 de novembro de 2011, da Dirección Xeral de Promoción do Emprego, pola que se dá publicidade ás axudas concedidas para a integración laboral de persoas con discapacidade na empresa ordinaria e para o fomento do emprego de persoas con discapacidade no mercado ordinario de traballo.
Consellería de Traballo e Benestar — III. Outras disposicións — 25/11/2011

En cumprimento do disposto no artigo 15.1 da Lei 9/2007, do 13 de xuño, de subvencións de Galicia
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 12.04.322C.470.1, 12.04.322C.470.2, 12.04.322C.481.0, 12.04.322C.481.1 e 12.04.322C.472.6 ao abeiro da Orde do 23 de abril de 2010 pola que se establecen as bases reguladoras do Programa de promoción da integración laboral das persoas con discapacidade na empresa ordinaria, cofinanciado polo Fondo Social Europeo, e do Programa de emprego con apoio como medida de fomento do emprego de persoas con discapacidade no mercado ordinario de traballo e se procede á súa convocatoria para o ano 2010.
As subvencións para o fomento da contratación temporal das persoas con discapacidade e pola contratación de persoas con discapacidade no marco de proxectos de emprego con apoio están cofinanciadas polo Fondo Social Europeo nunha porcentaxe do 80 por cento, no eixe 2, tema prioritario 71, a través do Programa operativo do Fondo Social Europeo de Galicia 2007-2013 no marco de converxencia CCI 2007 ES 051 PO 004, aprobado pola Decisión da Comisión Europea C (2007) 6733, do 18 de decembro.
Convocatoria: Orde do 23 de abril de 2010 pola que se establecen as bases reguladoras do Programa de promoción da integración laboral das persoas con discapacidade na empresa ordinaria, cofinanciado polo Fondo Social Europeo, e do Programa de emprego con apoio como medida de fomento do emprego de persoas con discapacidade no mercado ordinario de traballo e se procede á súa convocatoria para o ano 2010 (
Diario Oficial de Galicia
número 81, do 30 de abril).
Santiago de Compostela, 4 de novembro de 2011.
CORRECCIÓN de erros. Resolución do 9 de setembro de 2011, da Dirección Xeral de Educación, Formación Profesional e Innovación Educativa, pola que se fai pública a autorización da nova relación de seccións bilingües no curso 2011-2012 en centros sostidos con fondos públicos de ensino non universitario reguladas pola Orde do 12 de maio de 2011.
Consellería de Educación e Ordenación Universitaria — III. Outras disposicións — 25/11/2011

Advertido erro na devandita resolución, publicada no DOG n.º 204, do 25 de outubro de 2011, cómpre efectuar a seguinte rectificación:
Na páxina 31299, na sexta fila do anexo, inclúese unha nova fila:
RESOLUCIÓN do 4 de novembro de 2011, da Dirección Xeral de Promoción do Emprego, pola que se dá publicidade ás axudas concedidas no marco do programa de incentivos ás empresas de inserción laboral (EIL).
Consellería de Traballo e Benestar — III. Outras disposicións — 25/11/2011

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 12.04.322C.472.6, 12.04.322C.481.1 e 12.04.322C.481.3 ao abeiro da Orde do 26 de maio de 2010 pola que se establecen as bases reguladoras do programa de incentivos ás empresas de inserción laboral (EIL), cofinanciado polo Fondo Social Europeo, e se procede á súa convocatoria para o ano 2010.
Este programa é cofinaciable nunha porcentaxe do 80%, no tema prioritaro 71 do eixo 2 do Programa operativo FSE Galicia 2007-2013.
Convocatoria: Orde do 26 de maio de 2010 pola que se establecen as bases reguladoras do programa de incentivos ás empresas de inserción laboral (EIL), cofinanciado polo Fondo Social Europeo, e se procede á súa convocatoria para o ano 2010 (
Diario Oficial de Galicia
número 106, do 7 de xuño).
Santiago de Compostela, 4 de novembro de 2011.
RESOLUCIÓN do 4 de novembro de 2011, da Dirección Xeral de Promoción do Emprego, pola que se dá publicidade ás axudas concedidas para a promoción da integración laboral das persoas con discapacidade en centros especiais de emprego e ás subvencións ás unidades de apoio á actividade profesional no marco dos servizos de axuste persoal e social dos centros especiais de emprego.
Consellería de Traballo e Benestar — III. Outras disposicións — 25/11/2011

En cumprimento do disposto no artigo 15.1 da Lei 9/2007, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo ás aplicacións orzamentarias 12.04.322C.470.1, 12.04.322C.470.2, 12.04.322C.481.0 e 12.04.322C.481.1 ao abeiro da Orde do 27 de abril de 2010 pola que se establecen as bases reguladoras dos programas para a promoción da integración laboral das persoas con discapacidade en centros especiais de emprego e de subvencións ás unidades de apoio á actividade profesional no marco dos servizos de axuste persoal e social dos centros especiais de emprego e da Orde do 13 de setembro de 2010 (Diario Oficial de Galicia número 182, do 21 de setembro) e da Orde do 19 de outubro de 2010 (Diario Oficial de Galicia número 207, do 27 de outubro) polas que se ampliaron os créditos das ditas aplicacións.
Convocatoria: Orde do 27 de abril de 2010 pola que se establecen as bases reguladoras dos programas para a promoción da integración laboral das persoas con discapacidade en centros especiais de emprego e de subvencións ás unidades de apoio á actividade profesional no marco dos servizos de axuste persoal e social dos centros especiais de emprego, e se procede á súa convocatoria para o ano 2010 (Diario Oficial de Galicia número 82, do 3 de maio).
Santiago de Compostela, 4 de novembro de 2011.
RESOLUCIÓN do 18 de novembro de 2011 pola que se dá publicidade ás axudas concedidas ao abeiro da Resolución do 10 de marzo de 2011 pola que se establecen as bases reguladoras para a concesión de subvencións para o desenvolvemento de proxectos audiovisuais en lingua galega e se convocan para o ano 2011.
Axencia Galega das Industrias Culturais — III. Outras disposicións — 28/11/2011

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.A1.432B.770.0 dos orzamentos xerais da Comunidade Autónoma de Galicia do ano 2011 e 2012, convocadas pola Resolución do 10 de marzo de 2011 pola que se establecen as bases reguladoras para a concesión de subvencións para o desenvolvemento de proxectos audiovisuais en lingua galega e se convocan para o ano 2011 (DOG núm. 64, do 31 de marzo).
Santiago de Compostela, 18 de novembro de 2011.
Relación de subvencionados ao abeiro da Resolución do 10 de marzo de 2011 pola que se establecen as bases reguladoras para a concesión de subvencións para o desenvolvemento de proxectos audiovisuais en lingua galega e se convocan para o ano 2011
RESOLUCIÓN do 18 de novembro de 2011 pola que se dá publicidade ás axudas concedidas ao abeiro da Resolución do 12 de marzo de 2011 pola que se anuncia a convocatoria para a concesión de subvencións de creación audiovisual para o desenvolvemento e promoción do talento audiovisual galego.
Axencia Galega das Industrias Culturais — III. Outras disposicións — 28/11/2011

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.A1.432B.480.0 dos orzamentos xerais da Comunidade Autónoma de Galicia do ano 2011, convocadas pola Resolución do 12 de marzo de 2011 pola que se anuncia a convocatoria para a concesión de subvencións de creación audiovisual para o desenvolvemento e promoción do talento audiovisual galego (DOG número 70, do 8 de abril).
Santiago de Compostela, 18 de novembro de 2011.
Modalidade A: guión/Modalidade B: curtametraxe en soporte dixital.
Modalidade C: curtametraxe experimental/Modalidade D: longametraxe en soporte dixital.
RESOLUCIÓN do 18 de novembro de 2011 pola que se dá publicidade ás axudas concedidas ao abeiro da Resolución do 1 de marzo de 2011 pola que se establecen as bases reguladoras para a concesión de subvencións para a produción de curtametraxes en versión orixinal en lingua galega, así como de videoclips, e se convocan para o ano 2011.
Axencia Galega das Industrias Culturais — III. Outras disposicións — 28/11/2011

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no Diario Oficial de Galicia das subvencións concedidas con cargo á aplicación orzamentaria 11.A1.432B.770.0 dos orzamentos xerais da Comunidade Autónoma de Galicia do ano 2011 e 2012, convocadas pola Resolución do 1 de marzo de 2011 pola que se establecen as bases reguladoras para a concesión de subvencións para a produción de curtametraxes en versión orixinal en lingua galega, así como de videoclips, e se convocan para o ano 2011 (DOG núm. 63, do 30 de marzo de 2011).
Santiago de Compostela, 18 de novembro de 2011.
Relación de subvencionados ao abeiro da Resolución do 1 de marzo de 2011 pola que se establecen as bases reguladoras para a concesión de subvencións para a produción de curtametraxes en versión orixinal en lingua galega, así como de videoclips, e se convocan para o ano 2011.
ORDE do 23 de novembro de 2011 pola que se modifican o artigo 6 dos anexos I e II e o artigo 7 do anexo III da Orde do 20 de xullo de 2011, pola que se establecen as bases reguladoras para a concesión, en réxime de concurrencia competitiva, das subvencións para o apoio ao crecemento empresarial mediante o fomento da investigación e a innovación empresarial no ámbito da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2011 (códigos de procedemento IN841A, IN841B, IN841C).
Consellería de Economía e Industria — III. Outras disposicións — 28/11/2011

Pola Orde do 20 de xullo de 2011 aprobáronse as bases reguladoras para a concesión, en réxime de concorrencia competitiva, das subvencións para o apoio ao crecemento empresarial mediante o fomento da investigación e a innovación empresarial no ámbito da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2011.
No artigo 6 dos anexos I e II e no artigo 7 do anexo III da devandita orde establécense que os prazos de presentación da documentación xustificativa da subvención concedida rematan o 30 de novembro de 2011. Establécese, así mesmo, que o período de emisión de facturas (realización de gastos) e realización de pagamentos dos gastos executados será ata o 30 de novembro de 2011.
Tendo en conta o atraso producido na resolución das devanditas axudas, motivado polo volume de solicitudes presentadas e polo longo proceso de avaliación, e co fin de viabilizar o proceso de xestión e dado que non se causa prexuízo a terceiros, procede modificar o referido artigo 6 dos anexos I e II e o artigo 7 do anexo III da convocatoria, mediante a seguinte
Disposición única.
Modificación parcial do artigo 6 dos anexos I e II e do artigo 7 do anexo III da Orde do 20 de xullo de 2011 pola que se establecen as bases reguladoras para a concesión, en réxime de concorrencia competitiva, das subvencións para o apoio ao crecemento empresarial mediante o fomento da investigación e a innovación empresarial no ámbito da Comunidade Autónoma de Galicia, cofinanciadas polo Fondo Europeo de Desenvolvemento Rexional (Feder), no marco do Programa operativo Feder Galicia 2007-2013, e se procede á súa convocatoria para o ano 2011, que quedan redactados do seguinte xeito nos parágrafos afectados:
Artigo 6.1 do anexo I. Prazos de xustificación:
Artigo 6.1 do anexo II. Prazos de xustificación:
Artigo 7.1 do anexo III. Prazos de xustificación:
Prazos de presentación da documentación:
Períodos de emisión das facturas (realización de gastos) e realización de pagamentos dos gastos executados:
Disposición derradeira.
Esta resolución entrará en vigor o día seguinte ao da súa publicación no Diario Oficial de Galicia.
Santiago de Compostela, 23 de novembro de 2011.
RESOLUCIÓN do 18 de novembro de 2011 pola que se dá publicidade ás axudas concedidas ao abeiro da Resolución do 10 de marzo de 2011 pola que se establecen as bases reguladoras para a concesión de subvencións para o desenvolvemento e produción de contidos interactivos en lingua galega e se convocan para o ano 2011.
Axencia Galega das Industrias Culturais — III. Outras disposicións — 28/11/2011

En cumprimento do disposto no artigo 15.1 da Lei 9/1997, do 13 de xuño, de subvencións de Galicia,
Ordenar a publicación no
Diario Oficial de Galicia
das subvencións concedidas con cargo á aplicación orzamentaria 11.A1.432B.770.0 dos orzamentos xerais da Comunidade Autónoma de Galicia do ano 2011 e 2012, convocadas pola Resolución do 10 de marzo de 2011 pola que se establecen as bases reguladoras para a concesión de subvencións para o desenvolvemento e produción de contidos interactivos en lingua galega e se convocan para o ano 2011.
Santiago de Compostela, 18 de novembro de 2011.
Modalidade D: desenvolvemento.
Modalidade P: produción.
CORRECCIÓN de erros. Resolución do 21 de novembro de 2011, da Dirección Xeral de Mobilidade, pola que se convocan as probas de constatación da cualificación inicial para condutor profesional de determinados vehículos destinados ao transporte de mercadorías ou de viaxeiros por estrada que terán lugar no ano 2012.
Consellería de Medio Ambiente, Territorio e Infraestruturas — III. Outras disposicións — 28/11/2011

Advertidos erros na dita resolución, publicada no Diario Oficial de Galicia número 226, do 25 de novembro, na cal se publican intercambiados os anexos I e II (páxinas 34857 e 34858), cómpre a súa corrección. Para facilitar a consulta, reprodúcense os devanditos anexos I e II na súa totalidade.